kardosdrur/scandi-wiki huggingface dataset:
A.W. Sandberg

Anders Wilhelm (William) Sandberg (22. maj 1887 i Viborg – 27. marts 1938 i Bad Nauheim, Tyskland) var en dansk filminstruktør, der samtidig fungerede som filmfotograf og manuskriptforfatter. Han lavede 58 film for Nordisk Film i perioden 1914-25, hvor han til de 19 af dem også havde leveret manuskriptet og i 15 tilfælde selv stod bag kameraet.

Han var gift tre gange, første gang med skuespillerinden Karen Møller, derefter med skuespillerinden Else Frölich og endelig med skuespillerinden Ruth Jacobsen.

Filmografi 

 Til Danmark over de store Broer (1936)
 Millionærdrengen (1936)
 Fem raske piger (1933)
 Den gule Danserinde (1931)
 Revolutionsbryllup (1928)
 Klovnen (1926)
 Maharajahens Yndlingshustru (1926)
 Fra Piazza del Popolo (1925)
 Lille Dorrit (1924)
 Wienerbarnet (1924)
 Kan Kvinder fejle? (1924)
 Min Ven Privatdetektiven (1924)
 Kærligheds-Øen (1924)
 Morænen (1924)
 Lasse Månsson fra Skaane (1923)
 Nedbrudte Nerver (1923)
 Paa Slaget 12 (1923)
 Den sidste Dans (1923)
 Pigen fra Sydhavsøen (1922)
 Store Forventninger (1922)
 David Copperfield (1922)
 Vor fælles Ven (1921)
 Kan disse Øjne lyve? (1921)
 Stodderprinsessen (1920)
 Kærlighedsvalsen (1920)
 Det døde Skib (1920)
 Kærlighedsleg (1919)
 Solskinsbørnene (1919)
 Kærlighedens Almagt (1919)
 Rytterstatuen (1919)
 De mystiske Fodspor (1918)
 Manden med Arret (1918)
 En Kunstners Kærlighed (1918)
 Klovnen (1917)
 Mellem de yderste Skær (1917)
 Manden med de ni Fingre I

 Litteratur 
 Knud Overs, A. W. Sandberg 1887-1938, Carit Andersens Forlag, 1944.
 Harald Engberg, A.W. Sandberg og hans Film – En periode i dansk films historie'', Aschehoug dansk forlag, 1944.

Se også 
 A.W. Sandberg (dokumentarfilm)

Referencer

Eksterne henvisninger 
 
 A.W. Sandberg på Dansk Film og Teater 
 
 

Filminstruktører fra Danmark
Odd Roger Enoksen

Odd Roger Enoksen (født 25. september 1954 på Å i Andøy) er en norsk politiker (Sp) og tidligere minister.
Han blev valgt til Stortinget fra Nordland første gang i 1993 og var medlem til 2005.
Han var supleant til stortinget fra 1989, og har været viceborgmester i Andøy. Han var førstenæstformand i Senterpartiet fra 1997 til 1999 og leder fra 1999 til 2003. Fra 16. marts 1999 til 17. marts 2000 var han kommunalminister i Regeringen Kjell Magne Bondevik I. I Jens Stoltenbergs 2. regering var han olie- og energiminister indtil 21. september 2007, hvor han blev afløst af Åslaug Haga. Enoksen var forsvarsminister i Regeringen Jonas Gahr Støre fra 2021 indtil han trak sig fra posten 9. april 2022 grundet et seksuelt forhold til en yngre kvinde.
Enoksen er uddannet agronom og har været direktør ved Andøya Rakettskytefelt.

Referencer

Eksterne henvisninger 

 Stortinget.no – Biografi

Regeringen Jens Stoltenberg II
Kommunalministre fra Norge
Olie- og energiministre fra Norge
Stortingsrepræsentanter fra Senterpartiet
Forsvarsministre fra Norge
Tora Aasland

Tora Aasland (født 6. november 1942 i Skien, Telemark) er en norsk politiker (SV) og embedsmand. Hun er siden 18. oktober 2007 forskningsminister med ansvar for højere uddannelse og forskning.

Baggrund 
Aasland studerede ved Telemark Handelsgymnas i 1961, og tog eksamen ved Colby Jr. College i New Hampshire i USA året efter. I 1965 tog hun eksamen ved Norske Kvinners Nasjonalråds sosialskole. Hun har hovedfag i sociologi fra Universitetet i Oslo i 1973 og har været forsker ved Institutt for samfunnsforskning. Hun var generalsekretær i Norsk Faglitterær Forfatterforening fra 1983 til 1985.

Politisk liv 

Aasland var indtil hun blev minister i 2007, Norges eneste fylkesmann med baggrund i SV.

Hun blev valgt til Stortinget fra Akershus i 1985 og blev utnævnt til fylkesmann i Rogaland i 1991 (hun tiltrådte i 1993). Som fylkesmann har hun deltaget i en række offentlige udvalg. I 2005 blev hun utnævnt til Kommandør af Den Kongelige Norske St. Olavs Orden for sin samfundsgavnlige indsats.

Den 18. oktober 2007 blev Tora Aasland forskningsminister efter udskiftninger i Regeringen Jens Stoltenberg II. Aasland tog én af de to nyopprettede ministerposter i undervisningsministeriet, efter at undervisningsminister Øystein Djupedal gik af efter eget ønske.

Eksterne henvisninger 

 Stortinget.no – Biografi
 Portrætinterview i Jærbladet
 Artikel i tidsskriftet Fylkesmannen i Rogaland: Tora Aasland fekk overrekt St. Olavs orden 

Regeringen Jens Stoltenberg II
Stortingsrepræsentanter fra Sosialistisk Venstreparti
Kommandører af Sankt Olavs Orden
Personer fra Skien
Øystein Djupedal

Øystein Kåre Djupedal (født 5. maj 1960 i Oslo) er en norsk politiker. Han var landets i undervisningsminister fra 2005 til 2007. Han blev første gang valgt til Stortinget fra Sør-Trøndelag i 1993, og har siddet fire perioder i Stortinget. Han stillede ikke til genvalg ved Stortingsvalget 2009.  Indtil 2015 var han medlem i partiet SV; I 2015 blev han medlem af Arbeiderpartiet.

Pr. 2017 er arbejdsplassen, Universitetet i Agder.

Han er gift og har tre barn.

Referencer 

 Stortinget.no – Biografi

Stortingsrepræsentanter fra Sosialistisk Venstreparti
Personer fra Oslo
Bård Vegar Solhjell

Bård Vegar Solhjell (født 22. december 1971 i Kristiansand) er en norsk politiker. Han er næstformand i Sosialistisk Venstreparti (SV) og fra 2009 partiets parlamentariske leder. Han var fra den 18. oktober 2007 til 20. oktober 2009 undervisningsminister, med ansvar for børnehave, grunnskole og videregående oplæring i Regeringen Jens Stoltenberg II. Solhjell havde som undervisningsminister det administrative ansvar for undervisningsministeriet. Indtil denne udnævnelse var han statssekretær ved Statsministerens kontor under samme regering. Han blev erstattet af Kristin Halvorsen som undervisningsminister den 20. oktober 2009.

Baggrund 
Solhjell er opvokset i Naustdal i Sogn og Fjordane. Han er uddannet cand.scient.adm. fra Universitetet i Bergen og Universitetet i Oslo. 

Han arbejdede som ufaglært lærer ved Instedalen skule i Naustdal i skoleåret 1990–1991, og var i 1995 ansat i Posten i Bergen. Han har også arbejdet på postkontor i Oslo og en kort periode i Danmark. Solhjell er en habil skakspiller.

Politisk liv 
Solhjell var næstformand i Sosialistisk Ungdom fra 1992 til 1994, derefter blev han politisk rådgiver for SVs stortingsgruppe. Han har været hovedbestyrelsesmedlem i Sosialistisk Venstreparti siden 1999. Mellem 2001 og 2005 var han partisekretær i SV. Mellem 2002 og 2005 var han medlem af Kringkastingsrådet. Fra 1992 til 1993 var Solhjell rådsmedlem i organisationen Nei til EU. Han blev valgt til næstformand for SV 25. marts 2007. Han blev valgt på partiets landsmøde under et kampvalg med 114 stemmer, mens 90 personer stemte på modkandidaten Ingrid Fiskaa.

Reference

Eksterne henvisninger 

 SV om Bård Vegar Solhjell 
 Regjeringen.no om Bård Vegar Solhjell
 Bård Vegar Solhjells blog

Regeringen Jens Stoltenberg II
Undervisningsministre fra Norge
Miljøministre fra Norge
Stortingsrepræsentanter fra Sosialistisk Venstreparti
Personer fra Kristiansand
Tom Fenchel

Tom Michael Fenchel (født 19. marts 1940 i København) er en dansk marinbiolog og professor ved først Aarhus Universitet og siden Københavns Universitet.

Han blev ph.d. 1964 og dr.scient. 1969 fra Københavns Universitet. Han er en ofte citeret forsker og bl.a. kendt for Fenchels lov.

I 1986 modtog han ECI Prisen for økologi og udgav året efter bogen i ECI-serien Excellence in Ecology.

Han var præsident for Videnskabernes Selskab i perioden 2004-2008 (medlem siden 1976).

Noter 

Biologer fra Danmark
Professorer fra Aarhus Universitet
Professorer fra Københavns Universitet
Medlemmer af Videnskabernes Selskab
Personer fra København
Personer i Kraks Blå Bog
Alumni fra Københavns Universitet
Regeringen Kjell Magne Bondevik II

Regeringen Kjell Magne Bondevik II var Norges regering mellem 2001 og 2005. Regeringen blev udnævnt i statsråd 19. oktober 2001 og blev den 14. oktober 2005 opløst og fortsatte som et forretningsministerium til det tidspunkt hvor den nye regering overtog, den 17. oktober 2005. Den var en mindretalsregering indgået af Høyre (H), Kristelig Folkeparti (KrF) og Venstre (V).

Eksterne links 
 Regjeringen.no: Kjell Magne Bondeviks andre regjering

Bondevik II, Regeringen Kjell Magne
Kristin Krohn Devold

Kristin Margrethe Krohn Devold (født 12. august 1961 i Ålesund) er en norsk politiker (H) og tidligere forsvarsminister.

Hun er uddannet civiløkonom fra Norges Handelshøyskole (1985), og startede sin politikerkarriere som bystyremedlem for Høyre i Oslo fra 1992 til 1995, og fortsatte i Stortinget fra 1993 til 2005. Hun var forsvarsminister i Regeringen Kjell Magne Bondevik II (2001–2005). 18. januar 2006 blev hun generalsekretær i Den Norske Turistforening. I maj 2008 blev Krohn Devold valgt til bestyrelsesmedlem i Terra-Gruppen. Hun skal bidrage til at genoprette tilliden til Terra-Gruppen. Krohn Devold er også næstformand i Hexagon Composites ASAs bestyrelse og bestyrelsesmedlem i Aker, Aker Floating Production, Odim og Comrod Communication.

Udmærkelser 
I 2005 blev Devold udnævnt til kommandør af St. Olavs orden. Hun blev samme år tildelt Republikken Polens fortjenesteorden. I 2004 blev Devold tildelt en lettisk medalje, for at have fremmet Letlands medlemskab i NATO.

Eksterne henvisninger 

 Stortinget.no – Biografi
 Ny generalsekretær i DNT  Nyhedsopslag DNTs hjemmeside

Stortingsrepræsentanter fra Høyre
Forsvarsministre fra Norge
Kommandører af Sankt Olavs Orden
Personer fra Ålesund
Alumni fra Universitetet i Bergen
Dybdahl

Dybdahl angiver en dyb dal. Der er flere steder, (dale, gårde, veje og landsbyer) i Danmark som har fået navnet Dybdahl. Personer og slægter som stammer fra disse steder har i flere tilfælde fået navnet Dybdahl.

Desuden er der en jordbærsort som har fået navnet Dybdahl efter docent Dybdahl ved Landbohøjskolen, som igen har sit navn fra gården Dybdahl som ligger i en dyb dal i Skyum bjerge.

Tidligere skelnede man ikke så nøje om navnet blev stavet Dybdahl eller Dybdal. De to stavemåder er brugt i flæng for samme steder og personer. Derfor er der heller ikke skelnet i nedenstående.

Steder kaldet Dybdal/Dybdahl 
 Himmerland, Sønderholm Sogn: Området Dybdal
 Midtsjælland, Munke Bjergby Sogn: Området Dybendal
 Mors, Sejerslev Sogn: Gården Dybdal 
 Odsherred, Asnæs Sogn: Området Dybdal Huse
 Salling, Thise Sogn: Bebyggelsen Dybdal
 Salling, Lihme Sogn: Bebyggelsen Dybdal
 Skanderborg, Mesing Sogn: Området Dybdal
 Thy, Hundborg Sogn: Parken Dybdahlsgave 
 Thy, Skyum Sogn: Gården Dybdahl 
 Vendsyssel, Hellevad Sogn: Huset Dybdal

Kendte personer der hedder Dybdal/Dybdahl 
 Anders Jensen Dybdahl, landmand. Donerede området som i dag er kendt som "Dybdahlsgave" i Hundborg
 Bodil Pauline Dybdal , dansk højesteretsdommer
 Jakob Dybdal Abrahamsen, dansk mester i 3000 meter forhindringsløb 2019-2020
 Jens Andreas Dybdahl, docent ved Landbohøjskolen i København. Dybdahl-jordbærret er opkaldt efter ham.
 Hjalmar Dybdahl Andersen, dansk digter.
 Lone Dybdal, dansk mester i Marathonløb i 1980-1985
 Palle Dybdahl, dansk keramiker
 Thomas Dybdahl Ahle, dansk programmør. Har skrevet det kendte skakprogram PyChess.
 Thomas Dybdahl, norsk sanger og sangskriver
 Vagn Dybdahl, dansk historiker

Slægter i Danmark med navnet Dybdal/Dybdahl 
Der er 7 slægter i Danmark som tilsammen dækker over 90% af alle med navnet Dybdal/Dybdahl i Danmark.
En oversigt over disse kan ses på Dybdahl/Dybdal slægter i Danmark

Andet med navnet Dybdahl 
 Jordbærret Dybdahl, opkaldt efter docent Jens Andreas Dybdahl ved Landbohøjskolen

Danske efternavne
Katar

En Katar eller en bundidolk er et stikvåben, en stanset dolk fra det indiske subkontinent. Det er velegnet til hurtige angreb. Det blev brugt af indiske krigere kaldet rajputs. Katarens greb er horisontalt, og bladet sidder over brugerens knoer.

Eksterne henvisninger 

Knivvåben
Richard Yates

Richard Yates har flere betydninger:

 Richard Yates (forfatter)
 Richard Yates (guvernør)
Sophus Zahle

Ernst Sophus Vilhelm Zahle (født 19. marts 1797 på Vemmetofte, død 30. marts 1837) var en dansk forfatter og præst.

Zahles forældre var præsten Christian Gottlieb Zahle (1752-1819) og Christina f. Esmarch (1762-1827). Da Sophus Zahle var to år gammel, flyttede han med dem til Slaglille ved Sorø, og 1810 kom han i Herlufsholms Skole. Tidlig havde han interesse for naturvidenskab og blev heri bestyrket af sin lærer Melchior, hvis værk Den danske Stats og Norges Pattedyr han udgav 1834. I sin skoletid skrev han vers og holdt som skolens dux tale i Herlufsholm Kirke ved Jubelfesten der 1816 (trykt i Mindeblade for Herlovianere 2. Saml.). I 1817 blev han student med udmærkelse, og efter næste år at have taget 2. eksamen, også med udmærkelse, vikarierede han et halvt år for sin broder som lærer ved den skole, han året forud havde forladt, blev siden alumne på Valkendorfs Kollegium, lærer i naturhistorie ved Metropolitanskolen og manuduktør til Artium, vandt 1821 den udsatte præmie for en mindesang over Morten Luther, blev i 1822 teologisk kandidat og samme år adjunkt ved Metropolitanskolen.

Efter at han i 1824 i følge forslag af Palsgårds ejer, major Reedtz, hvis ene søn han havde dimitteret, var bleven udnævnt til sognepræst i Assens og Klakring (Århus Stift), ægtede han 17. september 1824 sin afdøde bedste vens søster Vilhelmine Catharine Louise Bøttger (14. juli 1802-5. februar 1837), datter af silke- og klædehandler, senere rodemester i København Melchior Bøttger (1771-1844) og Frederikke Marie f. Hansen (1776-1839). 1828 fik Zahle Videnskabernes Selskabs for det Thottske Legat udsatte præmie for en afhandling om Maarens Udryddelse. 1829 blev han sognepræst for Hvedstrup og Flyng, og, efter at han i følge Frederik VI's ønske havde prædiket ved hoffet, blev han 1836 udnævnt til hof- og slotspræst i København. Hans hustrus død slog ham således ned, at han 7 uger efter selv døde; fire dage før havde han med stort besvær holdt sin påskeprædiken i Slotskirken. Frederik VI lod ham på dødslejet tilsige, at der skulde blive draget omsorg for hans to børn, Peter Christian og Natalie.

Mynster kalder Zahle en hæder for præstestanden, siger, at han tidlig taltes blandt de udmærkede blandt hans jævnlige, og at der i kundskabens vide rige næppe var nogen ham fremmed egn. Han var velvillig, trofast og taknemmelig, med en lys ånd og en kraftig, retskaffen vilje. Zahle har forfattet en stor mængde digte, af hvilke en del findes i Mindeblade for Herlovianere, i Efterladte digteriske Arbejder, udgivne af E. Clausen (1837), og i Digte, samlede og udgivne efter hans Død (1843). Mest kendte er vel Regenssangen Kong Christian lægger ned sit Sværd og Jeg kjender et Land, som har Bølgen til Vold. Desuden har han leveret anmeldelser i Maanedsskrift for Litteratur og i Dansk Litteraturtidende.

Kilder

Eksterne henvisninger 
 

Præster fra Danmark
Digtere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Herlovianere
Frede Kjøller

Frede Kristian Kjøller (4. november 1912 i Klemensker – 1989 i Østermarie) var lærer på Østermarie Skole, naturhistoriker og fotograf.

Han har dokumenteret livet i by og på land. Han var medarbejder ved det kulturhistoriske årsskrift Jul på Bornholm fra dets start i 1932. Han blev dets redaktør i mange år og var medarbejder på Bornholms Tidende. I samarbejde med kollegaen og naturmanden Lars Trolle nåede han et meget stort publikum. Han skrev udbredte turistguider og har bidraget til Bornholmske Samlinger. Hans omfattende arkiv er i Lokalarkivet på Bornholms Centralbibliotek.

Hæder 

 Modtager af Bornholmerprisen 1962
 Æresmedlem af Bornholms Ornitologiske Forening
 Æresmedlem af Naturhistorisk Forening

Ekstern henvisning 
 Frede Kjøllers Bornholm 

Skolefolk fra Danmark
Maria de Medeiros

Maria de Medeiros Esteves Vitorino de Almeida (født 19. august 1965) er en portugisisk skuespiller og filminstruktør, der har været involveret i europæiske såvel som amerikanske film, bl.a. Pulp Fiction, Henry & June, Midsummer Madness, m.fl.

Eksterne henvisninger 

 

Skuespillere fra Portugal
Filminstruktører fra Portugal
June Miller

June Mansfield Miller, født Juliet Smerth eller Juliet Smerdt (12. januar 1902 – februar 1979) var en østrig-ungarsk-amerikansk kvinde der er bedst kendt som forfatter Henry Millers anden kone. Hendes skønhed og personlighed fik stor betydning for Henry Miller og forfatterinden Anaïs Nin, som muligvis har haft et seksuelt forhold til hende. June Miller optræder i flere af de to forfatteres værker, enten direkte ved navns nævnelse eller som arketype på deres kvindefigurer.

June Miller litteraturen

Henry Millers bøger 
 Crazy Cock (som Hildred)
 Krebsens vendekreds (som Mona)
 Stenbukkens vendekreds (som Mona)

Anaïs Nin 
 Incestens Hus (som Sabina)
 Henry og June (som sig selv)

Trivia 
 I filmen Henry & June fra 1990 af Philip Kaufman, baseret på Anaïs Nins dagbøger, portræteres June Miller af Uma Thurman.

Personer fra USA
Kammel

Kammel er en 57 km lang biflod til Mindel (og altså en indirekte biflod til Donau) i Bayern i det sydlige  Tyskland. Kammel har sit udspring i skoven Hochfirst ved Erisried (Stetten (Unterallgäu)), vest for Mindelheim i Landkreis Unterallgäu, og løber hovedsagelig mod nord. Dens vigtigste biflod er Krumbach, Haselbach og Krähenbach.
Kammel har sit udløb i Mindel hos Rettenbach, øst for Günzburg.

Floder i Bayern
Floder i Landkreis Günzburg
Pico de Almanzor

Pico Almanzor er det højeste bjerg i det centrale Spanien. Det ligger i bjergkæden Sierra de Gredos i provinsen Ávila, og har en højde på 2.592 moh. Det er et granitbjerg, og kendes også som Moro Almanzor.

Historie 
Bjerget har sit navn fra Al-Mansur (Arabisk for "den sejrende"). Al-Mansur Ibn Abi Aamir var en general og politiker i det Muslimske Spanien (Al-Andalus) i det 10. århundrede, og hvis rigtige navn var Muhammad bin Abi Amir. Maurerne i Spanien gav ham titlen Al-Mansur for han sejre over de kristne.

På mange af hans togter passerede Al-Mansur bjerget og blev betaget af dets skønhed.

Pico Almanzor blev besteget første gang i september 1899 af M. González de Amezúa og José Ibrián. Espada, Ontañon og Abricarro var de første til en vinteerbestigning i 1903. I 1960 blev der rejst et én meter højt korst af jern på toppen.

Se også 
Circo de Gredos

Eksterne kilder og henvisninger 
 
 

Bjerge i Spanien
Richard E. Grant

Richard E. Grant, født Richard Grant Esterhuysen (5. maj 1957) er en engelsk skuespiller, filminstruktør og manuskriptforfatter fra Swaziland.

Filmografi i udvalg 
 Warlock (1989)
 Henry & June (1990)
 Hudson Hawk (1991)
 Bram Stoker's Dracula (1992)
 Uskyldens År (1993)
 Gosford Park (2001)
 Corpse Bride (2005)
 Wah-Wah (2005), instruktør og manuskriptforfatter
 Colour Me Kubrick (2005)
 Jernladyen (2011)
 Logan (2017)
 Can You Ever Forgive Me? (2018)

Ekstern henvisning 
 

Filmskuespillere fra England
Biludlejning

Biludlejning er en mulighed for at leje en bil i en afgrænset periode. Lejebilerne bliver formidlet af biludlejere der oftest er organiseret i internationale kæder.

De største udlejningsselskaber repræsenteret i Danmark er Avis, Hertz, Europcar og Sixt.

Envejsleje 
Envejsleje er et koncept, hvorpå man som kunde afhenter køretøjet ét sted, og har mulighed for at aflevere det tilbage på et andet sted end der hvor man modtog det.

Lokation 
Udlejningskontorene befinder sig som hovedregel i trafikale knudepunkter som lufthavne, togstationer, på større tankstationer, i større indkøbscentre og nogle gange også på større hoteller.

Ekstraudstyr 
Ud over biludlejning tilbyder biludlejerne ofte andre ekstra services som ekstraforsikring, GPS, autostole og/eller mobiltelefoner.

Eksterne henvisninger
Hugh Parker Guiler

Hugh Parker Guiler (15. februar 1898 – 7. januar 1985) var en amerikansk filminstruktør, billedhugger og bankmand, der i perioden 1923-1977 var gift med forfatteren Anaïs Nin. Hans kunstnernavn var Ian Hugo.

Filmografi i udvalg (krediteret som Ian Hugo) 
 Bells of Atlantis (1952)
 Jazz of Lights (1954)
 Melodic Inversion (1958)

Ekstern henvisning 
 

Filminstruktører fra USA
AL-Bank Cup 2008-09

AL-Bank Cup 2008-09 var 17. udgave af den danske pokalturnering i ishockey for mandlige klubhold og blev arrangeret af Danmarks Ishockey Union. Turneringen havde deltagelse af 13 hold, og dens navn refererede til dens sponsor, Arbejdernes Landsbank.

Turneringen blev vundet af Odense Bulldogs, som i finalen på udebane besejrede Herning Blue Fox med 4-1, og som dermed vandt klubbens tredje pokaltitel.

Resultater

Kvalifikationsrunde 

I kvalifikationsrunden deltog de fire bedst placerede hold fra 1. division 2007-08. De fire hold spillede alle-mod-alle om to pladser i 1. runde.

1. runde 

I første runde spillede de to hold, der gik videre fra kvalifikationsrunden, sammen med de seks hold, der endte som nr. 5-10 i AL Bank-Ligaen 2007-08, om fire pladser i kvartfinalerne. De otte hold blev parret i fire opgør, der blev afgjort i én kamp.

Kvartfinaler 

I kvartfinalerne spillede de fire vindere fra 1. runde sammen med de fire hold, der endte som nr. 1-4 i AL Bank-Ligaen 2007-08, om fire pladser i kvartfinalerne. De otte hold blev parret i fire opgør, der blev afgjort over to kampe (ude og hjemme).

Semifinaler 

De fire kvartfinalevindere blev parret i to semifinaleopgør, der begge blev afgjort over én kamp på neutral bane. Kampen mellem Herning Blue Fox og SønderjyskE blev spillet i KVIK Hockey Arena, mens Rødovre Mighty Bulls og Odense Bulldogs afviklede deres semifinale i Rødovre Skøjte Arena.

Finale 

Finalen blev spillet i KVIK Hockey Arena under overværelse af 2.755 tilskuere.

Kilder / eksterne henvisninger 
 DIU Stats - AL-Bank Cup 2008-09  
 PassionHockey - Championnat du Danemark 2008/09  

Ishockey i 2008
Ishockey i 2009
Pokalturneringen i ishockey
Statens Netbibliotek

Statens Netbibliotek er et virtuelt bibliotek med én samlet indgang til statsligt udgivne netpublikationer. Statens Netbibliotek er udviklet af Det Administrative Bibliotek i samarbejde med Det Kongelige Bibliotek og DBC. 

Det Administrative Bibliotek sørger for høstning og permanent opbevaring af netpublikationerne, der udgives af ministerier, styrelser, direktorater og visse andre statsinstitutioner med administrative forpligtelser.

I Statens Netbibliotek kan der søges, printes og downloades frit for alle. Publikationerne er også tilgængelige via bibliotek.dk.

Eksterne henvisninger 
 Statens Netbibliotek 
 Det Administrative Bibliotek 
 Det Kongelige Bibliotek
 DBC
 Bibliotek.dk

Biblioteker i Danmark
Digitale biblioteker i Danmark
DM i ishockey

Danmarksmesterskabet i ishockey for klubhold er afviklet siden sæsonen 1954-55, og mesterskabet arrangeres af Danmarks Ishockey Union. Herning IK (herunder eliteoverbygningen Herning Blue Fox) har vundet flest DM-titler gennem tiden – 16. Herefter følger Kjøbenhavns Skøjteløberforening (KSF) med 10 og Vojens IK med 9 titler (heri er indregnet titler vundet af klubbens eliteoverbygning SønderjyskE Ishockey).

På Danmarks Idræts-Forbunds bestyrelsesmøde den 29. januar 1955 blev det besluttet at indføre et Danmarksmesterskab i ishockey efter at ishockeysporten i nogle år havde næret ønske om dette. Det første mesterskab blev allerede afviklet ca. tre uger senere, søndag den 20. februar, hvor Rungsted Ishockey Klub sikrede sig titlen efter kampe mod KSF og den jyske mester, Silkeborg Skøjteløberforening.

Medaljevindere

Kilder / eksterne henvisninger 
 Sports123 – Ice Hockey – Men: Denmark: Championship 
 Michael Søvsø: Fra pionerånd til verdensklasse – Danmarks Ishockey Union i 60 år (2009)

Noter 

 
Etableret i 1955